Document ID: 32006R0269

PADOMES REGULA (EK) Nr. 269/2006
(2006. gada 14. februāris),
ar ko groza Regulu (EK) Nr. 533/2004 par Eiropas partnerību izveidošanu atbilstīgi stabilizācijas un asociācijas procesam
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 181.a panta 2. punktu,
ņemot vērā Komisijas priekšlikumu,
ņemot vērā Eiropas Parlamenta atzinumu (1),
tā kā:
(1)
Regulā (EK) Nr. 533/2004 (2) paredzēts Eiropas partnerību dibināt saistībā ar visu Rietumbalkānu valstu stabilizācijas un asociācijas procesu.
(2)
Eiropadome 2004. gada 17. un 18. jūnija sanāksmē Briselē nolēma, ka Horvātiju atzīst par kandidātvalsti dalībai Eiropas Savienībā. Pievienošanās sarunas ar Horvātiju sākās 2005. gada 3. oktobrī.
(3)
Tādēļ ir lietderīgi paredzēt, ka attiecībās ar Horvātiju Eiropas partnerības vietā īsteno pievienošanās partnerību, un attiecīgi grozīt Regulu (EK) Nr. 533/2004,
IR PIEŅĒMUSI ŠO REGULU.
1. pants
Regulu (EK) Nr. 533/2004 groza šādi.
1)
Nosaukumā svītro vārdu “Eiropas”.
2)
Regulas 1. pantā svītro vārdu “Horvātiju”.
3)
Iekļauj šādu pantu:
“1.a pants
Saistībā ar stabilizācijas un asociācijas procesu dibina pievienošanās partnerību ar Horvātiju, asociācijas partnerība nodrošina satvaru, kas aptver prioritātes, kuru pamatā ir situācijas analīze Horvātijā un kurām, gatavojoties pievienoties, jāvelta lielāka uzmanība atbilstīgi Eiropadomes noteiktajiem Kopenhāgenas kritērijiem un stabilizācijas un asociācijas procesa īstenošanas gaitai, ieskaitot Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Horvātijas Republiku, no otras puses (3), un jo īpaši reģionālās sadarbības īstenošanas gaitai.
4)
Regulas 2. pantā svītro vārdu “Eiropas”.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 14. februārī

Labels: 18
15